**KURS FILLESTAR TRAJNIMI PËR GJYQTARË DHE PROKURORË**

1. **SHPJEGIM I PROPOZIMIT PËR TRAJNIMIN FILLESTAR**

Ky kurs trajnimi hyrës është kurs i rëndësishëm dhe i domosdoshëm pasi jep bazën e njohurive për gjyqtarët, magjistratët dhe prokurorët mbi krimin kibernetik. Ai duhet të jetë në gjendje t'u japë pjesëmarrësve një kuptim të mirë të koncepteve themelore mbi krimin kibernetik dhe tema të tjera të ngjashme. Ky kurs, më shumë se gjithçka, duhet të sigurojë një bazë solide për kurse të ardhshme të tilla si Kursi i Avancuar dhe kurse të tjera të specializuara. Thjesht sa për ta përsëritur, ky kurs hyrës duhet të shërbejë si një prej blloqeve të ndërtimit për trajnimet e ardhshme.

Kursi prej 3 ditë e gjysmë i Trajnimit Hyrës mbi Krimin Kibernetik për Gjyqtarët, Magjistratët dhe Prokurorët siç sugjeron emri duhet të jetë një kurs ku të pranishmëve iu paraqiten gjërat thelbësore të lëndëve, koncepteve dhe temave në lidhje me krimin kibernetik. Kursi duhet të fillojë të ngacmojë mendjet e pjesëmarrësve dhe të fillojë interesimi i tyre. Kjo përfshin një hyrje në konceptet e krimit kibernetik dhe, nëse është e mundur, shpjegimin e terminologjisë që është thelbësore për të kuptuar dispozitat e Konventës së Budapestit, legjislacionit vendor dhe koncepteve në lidhje me Provat Digjitale dhe Bashkëpunimin Ndërkombëtar.

Seanca mbi partneritetin publik privat nuk është përfshirë pasi mund të diskutohet shkurtimisht në Hyrjen për bashkëpunimin ndërkombëtar

**DITA E PARË**

**9:00 1. FJALË HAPËSE / ADRESIMET E MIRËSEARDHJES (30 min.)**

Paraqitur nga:

Delegacioni i BE-së

Menaxheri i Projektit - Këshilli i Evropës

Autoritetet lokale/kombëtare

**9:30 2. NDËRTIMI I KAPACITETEVE PËR KRIMIN KIBERNETIK NGA KiE (30 min.)**

***Prezantuar nga KiE – Menaxhimi i Projektit***

Një seancë për të informuar pjesëmarrësit për përpjekjet e KiE-së për ndërtimin e kapaciteteve për krimin kibernetik përmes disa projekteve të tij siç është iPROCEEDS-2

**10:00 3. HYRJE NË KURS DHE POZICIONIMI I DUHUR**

**(30 min.)**

***Prezantuar nga Eksperti i KiE-së***

Hyrja dhe pozicionimi i duhur shërben për të prezantuar para pjesëmarrësve objektivat e trajnimit dhe për të nxjerrë pritjet e tyre, si dhe shqetësimet e tyre në trajtimin e rasteve që përfshijnë vepra penale të krimit kibernetik.

Qëllimi kryesor i kësaj seance është njohja e pjesëmarrësve me pasqyrën e përgjithshme të kursit si dhe qëllimet dhe objektivat e tij. Rregullat bazë iu paraqiten pjesëmarrësve gjithashtu për një rrjedhë të lehtë të trajnimit

Kjo është një kohë e përsosur për të thyer akullin me pjesëmarrësit. Ndoshta i lini ata të tregojnë shkurtimisht njohuritë e tyre dhe disa mendime mbi trajnimin.

Trajneri në këtë seancë supozohet të "shesë" trajnimin në mënyrë që interesimi i pjesëmarrësve të kapet që në fillim.

**10:30 Pushim për kafe**

**11:00 4. ANKETIM PARAPRAK DHE FORMULARI I PYETJEVE**

**(30 min.)**

Një formular pyetjesh u jepet pjesëmarrësve në mënyrë që ata të kenë mundësinë të shkruajnë pyetjet dhe shqetësimet e tyre të cilave do t'u përgjigjen ekspertët më vonë gjatë kursit. Kjo shkon së bashku me një anketë të vlerësimit paraprak e cila vjen në formën e një para-testi (me kohë prej 10 minutash) e cila u jep trajnerëve një pasqyrë të përgjithshme se sa janë njohuritë e pjesëmarrësve dhe u jep trajnerëve një ide se si do të prezantojnë temën e tyre të dhënë.

Një shembull i para-testit që ne përdorim në trajnimin kibernetik është bashkangjitur këtu.

**11:30 5. BAZAT E INTERNETIT PËR GJYQTARË DHE PROKURORË,**

**(1.5 orë)**

***Prezantuar nga Eksperti i KiE-së apo Trajneri Vendor***

Kjo seancë u jep pjesëmarrësve informacione mbi bazat e kompjuterit dhe internetit. Si hyrje në seancën e teknologjisë, por e dhënë vetëm në pikat themelore

Temat që kanë të bëjnë me

1. Rifreskimin lidhur me pajisjet kompjuterike dhe funksionet
2. Internetin dhe si lindi ai
3. Si punon dhe funksionon interneti
4. Shërbimet dhe aplikacionet në internet

Tema të tjera mund të shtohen

Ndihmesat vizuale ose videot mund të paraqiten për të shpjeguar dhe ilustruar më mirë se si funksionon interneti.

Fakte dhe statistika interesante mund t'u paraqiten pjesëmarrësve në fillim të seancës si përdorimi global i internetit dhe telefonave celularë dhe si ka ndikuar në botë. Vetëm kështu mund të fillojë diskutimi dhe të tërhiqet interesimi i tyre për temën

**1:00 PUSHIMI I DREKËS**

**02:00 6. BAZAT E KRIMIT KIBERNETIK (Hyrje në Krimin kibernetik)**

(1.5 orë )

Tema paraqet një përmbledhje të krimit kibernetik.

Në fund të seancës, pjesëmarrësit pritet të njihen me

1. Krimin kibernetik dhe konceptin e tij bazë
2. Terminologjia që pjesëmarrësit do të hasin gjatë kursit si llojet e ndryshme të të dhënave (*Trafiku, Përmbajtja dhe Informacioni i Abonuesit*), sistemi kompjuterik dhe rrjeti, ofruesi i shërbimit, etj. Sipas rëndësisë gjatë trajnimit dhe kurseve të tjera në të ardhmen
3. Llojet e krimit kibernetik dhe ndikimi i tyre global
4. Kërcënimet dhe sfidat e përhapura

Në këtë seancë mund të diskutohet mbi raste konkrete që kanë ndikuar në botë në mënyrë që të merret interesimi i pjesëmarrësve.

Rastet rajonale nëse ka, janë shembuj të mirë për t'u dhënë gjithashtu. Kjo është gjithashtu një mundësi e mirë për të kuptuar se cila është situata e krimit kibernetik në një vend ose rajon të veçantë ku zhvillohet trajnimi.

Shembuj praktikë gjithashtu mund të rezultojnë të dobishëm për të kuptuar më mirë

Gjithashtu inkurajohet që videot të paraqiten në të folur globalisht për krimin kibernetik që ka vënë në rrezik disa sektorë të shoqërisë, madje edhe të qeverive.

Statistikat mund të paraqiten në lidhje me krimet kibernetike të përhapura që ndikojnë në botë siç janë ndikimi i tij në ekonominë globale dhe sigurinë.

**3:30 PUSHIM PËR KAFE**

**04:00 7. KONVENTA E BUDAPESTIT - PËRMBLEDHJE**

**(45 min. )**

***Prezantuar nga Eksperti i KiE-së***

Një seancë e shkurtër prej 45 minutash për t'u dhënë pjesëmarrësve një përmbledhje të asaj se për çfarë është traktati, shtetet anëtare dhe përpjekjet e vendeve që duan të aderojnë.

Do të diskutohet gjithashtu se a do të jenë përbërësit e traktateve të tilla si aspekti thelbësor, procedural dhe i bashkëpunimit ndërkombëtar…**kjo gjithashtu mund të integrohet në bazat e krimit kibernetik dhe të mos trajtohet si seancë e veçantë.**

**4:45 FUNDI I DITËS 1**

**DITA E DYTË**

**09:00 8. PËRMBLEDHJE PËR PROVAT DIGJITALE/ELEKTRONIKE**

**(1.5 orë)**

***Prezantuar nga Eksperti i KiE-së***

Qëllimi është që pjesëmarrësit të identifikojnë

1. çfarë përbën provat elektronike
2. llojet e provave elektronike
3. burimet dhe
4. karakteristikat.

Mund të diskutohet një dallim mbi ndryshimin ndërmjet provave fizike dhe elektronike.

Kjo seancë ka të bëjë me konceptet themelore të tilla si vlerat e “hash”, ruajtjen e RAM-it, gjetjen e fajlave të fshirë, etj.

**Videot** ilustrimi i këtyre koncepteve është gjithashtu i mirë për t'u përfshirë.

**Ushtrime praktike** mund të bëhen, si gjenerimi i një vlere hash e cila do të ishte interesante për pjesëmarrësit pasi njëri prej tyre mund të kërkohet të bëjë demonstrimin.

Një ushtrim që paraqet një ilustrim ose foto të një skene krimi ku pjesëmarrësve do t'u kërkohet të identifikojnë prova të mundshme elektronike mund të bëhet që seanca të jetë interaktive.

Hyrja në lidhje me përmbajtjen e udhëzuesit të provave elektronike të KiE-së është e duhur në këtë kohë si abetare për kursin e provave elektronike.

Konceptet themelore mbi pranueshmërinë mund të futen

Statistikat mund të paraqiten gjithashtu në lidhje me atë se sa njerëz përdorin kompjuterët dhe sa orë kalojnë në ditë. Kjo është e rëndësishme për të theksuar se ka shumë prova elektronike që ruhen dhe mund të mblidhen ose merren nga pajisja elektronike e dikujt.

Kjo nuk është një seancë e thelluar pasi do të ketë një kurs të veçantë për provat elektronike

**10:30 PUSHIM PËR KAFE**

**11:00 9. DISPOZITAT MATERIALE TË KONVENTËS SË BUDAPESTIT**

**(1.5 orë)**

***Prezantuar nga një Ekspert i KiE-së***

Pjesa 1 – Veprat penale kundër konfidencialitetit, integritetit dhe disponueshmërisë të të dhënave kompjuterike

Ky seksion përfshin dispozitat e veprave thelbësore sipas Kapitullit II, Seksionit 1 Titulli 1 i Konventës së Budapestit.

Veprat penale kundër konfidencialitetit, integritetit dhe disponueshmërisë të të dhënave dhe sistemeve kompjuterike

a. Qasja e jashtëligjshme (Neni 2)

b. Përgjimi i jashtëligjshëm (Neni 3)

c. Ndërhyrja në të dhëna (Neni 4)

d. Ndërhyrja në sistem (Neni 5)

e. Keqpërdorimi i pajisjeve (Neni 6)

Çdo shkelje dhe elementet e saj duhet të diskutohen dhe shpjegohen për pjesëmarrësit.

Është mirë të integrohen në diskutim disa shembuj dhe raste aktuale për të kuptuar më mirë. Preferohen shembuj të çështjeve rajonale, në mënyrë që pjesëmarrësit të diskutojnë më shumë.

Ne gjithashtu mund të lejojmë disa ndërveprime me audiencën duke u dhënë atyre mundësinë të ndajnë disa përvoja që ata mund të kenë në këtë temë.

**12:30 PUSHIMI I DREKËS**

**01:30 10. DISPOZITAT MATERIALE TË KONVENTËS SË BUDAPESTIT**

**(1.5 orë)**

***Prezantuar nga Eksperti i KiE-së***

Pjesa 2 – Veprat lidhur me përmbajtjen dhe kompjuterët

Ky seksion përfshin dispozitat e rëndësishme të veprave sipas Kapitullit II, Seksionit 1 Titulli 2, 3 dhe 4 i Konventës së Budabestit

Mashtrimet lidhur me kompjuterë (Titulli 2)

a. Falsifikimet e lidhura me kompjuterë (Neni 7)

b. Mashtrimet e lidhura me kompjuterë (Neni 8)

Mashtrimet lidhur me përmbajtje (Titulli 3)

a. Veprat që lidhen me pornografinë me fëmijë (Neni 9)

Veprat që lidhen me shkeljet e të drejtës së autorit dhe të drejtat e lidhura me të (Titulli 4)

a. Veprat që lidhen me shkeljet e të drejtës së autorit dhe të drejtat e lidhura me të (Neni 10)

Çdo shkelje dhe elementet e saj duhet të diskutohen dhe shpjegohen për pjesëmarrësit.

Është mirë të integrohen në diskutim disa shembuj dhe raste aktuale për të kuptuar më mirë. Preferohen shembuj të çështjeve rajonale, në mënyrë që pjesëmarrësit të diskutojnë më shumë.

Ne gjithashtu mund të lejojmë disa ndërveprime me audiencën duke u dhënë atyre mundësinë të ndajnë disa përvoja që ata mund të kenë në këtë temë.

**03:00 PUSHIM PËR KAFE**

**03:30 11. KOMPETENCAT PROCEDURALE SIPAS KONVENTËS SË BUDAPESTIT**

**(1.5 orë)**

***Prezantuar nga Eksperti i KiE-së***

Pjesa 1 – Fushëveprimi, kushtet dhe masat mbrojtëse

Urdhrat e ruajtjes dhe prodhimit

Ky seksion përfshin dispozitat e ligjit të procedurës sipas Kapitullit II, 2 Titulli 1, 2 dhe 3 i Konventës së Budabestit

Temat e mëposhtme do të diskutohen në këtë seancë:

1. Fushëveprimi i kompetencave procedurale (Neni 14)
2. Kushtet dhe masat mbrojtëse (Neni 15)
3. Ruajtja e përshpejtuar e të dhënave kompjuterike (Neni 16)
4. Ruajtja e përshpejtuar dhe zbulimi i pjesshëm i të dhënave të ruajtura të trafikut (Neni 17)
5. Urdhri i prodhimit (Neni 18)

Konceptet dhe elementet kryesore të secilës kompetencë procedurale duhet të diskutohen dhe shpjegohen për pjesëmarrësit.

Mund të jepen shembuj të rastit për të amplifikuar dhe shpjeguar më tej konceptet që mund të jenë të reja për disa, nëse jo shumicën e pjesëmarrësve. Kjo do të rrisë kuptimin e tyre mbi konceptet

Nëse ka raste rajonale dhe lokale që do të preferoheshin pasi pjesëmarrësit do të diskutonin më shumë.

**5:00 FUNDI I DITËS 2**

**DITA E TRETË**

**09:00 12. KOMPETENCAT PROCEDURALE SIPAS KONVENTËS SË BUDAPESTIT**

**(1.5 orë)**

***Prezantuar nga Eksperti i KiE-së***

Pjesa 2 – Kontrolli dhe sekuestrimi, mbledhja në kohë reale, përgjimi

Kjo përfshin dispozitat e ligjit procedural sipas Kapitullit II, Seksionit 2 Titujt 4 dhe 5 të Konventës së Budapestit

a. Kërkimi dhe sekuestrimi i të dhënave të ruajtura kompjuterike (Neni 19)

b. Mbledhja në kohë reale e të dhënave të trafikut (Neni 20)

c. Përgjimi i të dhënave rreth përmbajtjes (Neni 21)

Në këtë seancë, tema e juridiksionit sipas Seksionit 3 Neni 22 mund të diskutohet gjithashtu pasi ndikon në kompetencat procedurale.

Mund të jepen shembuj të rastit për të amplifikuar dhe shpjeguar më tej konceptet që mund të jenë të reja për disa, nëse jo shumicën e pjesëmarrësve. Kjo do të rrisë kuptimin e tyre mbi konceptet. Përsëri skenarët lokalë/rajonalë preferohen pasi pjesëmarrësit mund të ndërlidhen më shumë.

**10:30 PUSHIM PËR KAFE**

**11:00 13. KONCEPTET BAZIKE PËR BASHKËPUNIMIN NDËRKOMBËTAR DHE MARRËDHËNIET NDËRKOMBËTARE**

**(1.5 orë)**

***Prezantuar nga Eksperti i KiE-së***

Kjo seancë u jep pjesëmarrësve një pasqyrë të koncepteve dhe parimeve themelore të bashkëpunimit ndërkombëtar.

Seanca mund të fillojë prapë me theksimin e dimensionit global të krimit kibernetik dhe natyrës së tij ndërkufitare duke kërkuar kështu bashkëpunimin ndërkombëtar.

Mekanizmat se si realizohet bashkëpunimi ndërkombëtar mund të përshkruhen së bashku me një përmbledhje të NJN-së mund të diskutohen si mjet për bashkëpunim.

Diskutimi mbi organizata, agjenci dhe traktate të ndryshme që mundësojnë dhe lehtësojnë bashkëpunimin ndërkombëtar ndërmjet shteteve dhe mekanizmin e tyre të reagimit mund të zhvillohet këtu.

Një vështrim mbi nenet e Konventës në lidhje me bashkëpunimin ndërkombëtar

a. Informatat spontane (Neni 26)

b. Ruajtja e përshpejtuar e të dhënave kompjuterike (Neni 29)

c. Zbulimi i përshpejtuar i të dhënave të ruajtura për trafikun (Neni 30)

d. Ndihma e ndërsjellë në lidhje me hyrjen në të dhënat kompjuterike të regjistruara (Neni 31)

e. Qasja ndërkufitare në të dhënat e ruajtura në kompjuter me pëlqim ose në rastet kur janë në dispozicion publik (Neni 32)

f. Ndihma e ndërsjellë në lidhje me mbledhjen në kohë reale të të dhënave të trafikut (Neni 33)

g. Ndihma e ndërsjellë në lidhje me përgjimin e të dhënave të përmbajtjes (Neni 34)

h. Rrjeti 24/7 (Neni 35)

Diskutime të thelluara nuk duhet të bëhen këtu pasi ekziston një kurs i specializuar për Bashkëpunimin Ndërkombëtar.

Koncepti i Partneritetit Publiko-Privat mund të prezantohet këtu dhe të paraqesë bashkëveprimin e tij me bashkëpunimin ndërkombëtar. Nuk bëhen diskutime të thelluara pasi një sesion i plotë mbi partneritetin Publik-Privat mund të përfshihet në kursin e Bashkëpunimit Ndërkombëtar.

**12:30 PUSHIMI I DREKËS**

**1:15 14. PËRMBLEDHJE E HETIMIT TË KRIMIT KIBERNETIK (agjencitë qeveritare dhe zbatimi i ligjit)**

**(1 orë)**

***Prezantohet nga një AZL vendor dhe/apo Eksperti nga Këshilli i Evropës***

Kjo seancë u jep pjesëmarrësve një ide të shkurtër ose të përgjithshme se si autoritetet e zbatimit të ligjit bëjnë punën e tyre dhe cilat agjenci të qeverisë janë thelbësore në hetimin e krimit kibernetik.

Seanca mund të mbahet nga një përfaqësues lokal nga Zbatimi i Ligjit duke u dhënë pjesëmarrësve një përmbledhje të mënyrës se si kryhet hetimi i krimit kibernetik.

Kjo mund t'u japë pjesëmarrësve njohuri pune se si hetohet një rast para se të paraqitet në gjykatë. Kjo do të përfshinte procesin e ndërtimit të rasteve, mbikëqyrjen dhe mënyrën se si ato përfundimisht arrijnë në një përfundim që një rast është pjekur për tu ngritur në gjykatë.

Kjo njohuri është e dobishme dhe e përshtatshme për një magjistrat, gjyqtar apo prokuror pasi ata do të dinin se si janë mbledhur prova që do t'i ndihmonin ata gjatë gjykimit, veçanërisht kur i bëjnë pyetjet një dëshmitari. Kjo do të ishte e dobishme edhe në vlerësimin e provave të paraqitura para tyre.

Kjo seancë mund të jepet gjithashtu së bashku me një Ekspert të KiE-së i cili mund të ndajë praktikat më të mira të bëra në të gjithë botën në lidhje me hetimin e krimit kibernetik.

**02:15 15. LEGJISLACIONI PËR KRIME KIBERNETIKE (LEGJISLACIONI)**

**(1.5 orë)**

***Prezantuar nga një Ekspert Vendor***

Kjo seancë është vendi ku legjislacioni lokal mbi krimin kibernetik diskutohet dhe prezantohet nga një përfaqësues i vendit në fjalë.

Diskutohet një përmbledhje e ligjit të krimit kibernetik dhe ligjeve përkatëse të vendit dhe mund të bëhet krahasimi paralel me Konventën.

Një azhurnim i përpjekjeve të bëra nga vendi për të forcuar ligjet e tij në luftë. Kundër krimit kibernetik gjithashtu mund të diskutohet këtu.

**03:45 PUSHIM PËR KAFE**

**4:00 16. NDËRTIMI I AFTËSIVE NË KRIME KIBERNETIKE**

**(1 orë)**

***Prezantuar nga një Ekspert i KiE-së***

Pjesëmarrësit do të ndahen në 3-4 grupe, ndoshta. Secilit grup do t'i jepet një skenar i rastit ku ata duhet t'u përgjigjen pyetjeve në lidhje me temat e diskutuara gjatë kursit. Kjo shërben për të vlerësuar mësimin e tyre gjithashtu. Kjo do të zgjasë një orë

**5:00 FUNDI I DITËS 3**

**DITA E KATËRT**

**09:00 17. ANKETA PAS TRAJNIMIT**

Ky post-test (i njëjti test i dhënë gjatë para-testit) jepet për të vlerësuar nëse pjesëmarrësit kanë kuptuan temat e prezantuara. Kjo gjithashtu do të zgjasë 10 minuta

**09:20 18. RAPORTIMI GRUPOR**

***Prezantuar nga një Ekspert i KiE-së***

Secili grup do të raportojë atë që ata kanë diskutuar gjatë diskutimit në grup. Ata do të caktojnë një raportues për të dhënë raportin.

Ekspertët do të jenë panelistët të cilët do të komentojnë dhe kritikojnë përgjigjet e dhëna.

**10:30 PUSHIM PËR KAFE**

**11:00 19. FORUM I HAPUR (mekanizmi i reagimeve)**

***Prezantuar nga një Ekspert i KiE-së***

Në këtë seancë, ekspertët do t'u përgjigjen pyetjeve të dhëna më parë nga pjesëmarrësit në Formularin e Pyetjes. Kjo seancë shërben për të sqaruar çështje të paqarta dhe për të forcuar më tej njohuritë dhe kuptimin e pjesëmarrësve në lidhje me krimin kibernetik.

**12:00 20. PREZANTIMI I REZULTATEVE TË ANKETIMIT PAS TRAJNIMIT**

***Prezantuar nga Eksperti i KiE-së***

Rezultatet e post-testit do të shpallen përkundrejt testit paraprak për të përcaktuar përmirësimin.

**12:30 21. FJALË PËRMBYLLËSE (20 min.)**

***Prezantuar nga Menaxhimi i Projektit - KiE***

***Autoritetet/përfaqësuesi lokal***

Kjo seancë duhet të jetë fleksibël në mënyrën se si dëshirojnë organizatorët lokalë. Kjo do të përfshinte mbajtjen e fjalës përmbyllëse dhe fjalëve të falënderimit nga KiE dhe organizatori vendor.

Mënyra se si do të bëhet shpërndarja e Certifikatave do të varet nga ajo se si dëshiron organizatori vendas. Ato thjesht mund t'u dorëzohen pjesëmarrësve ose një formë e ceremonisë së "diplomimit" mund të bëhet por duhet të jetë e shkurtër.

Ekspertët e KiE-së gjithashtu duhet t'u kujtojnë pjesëmarrësve në këtë seancë plotësimin e formularit të vlerësimit ose formularin e reagimit se si ka shkuar trajnimi.

**1:00 FUNDI I TRAJNIMIT**

Pjesëmarrësve duhet t'u kujtohet formulari i vlerësimit/formulari i reagimit.