Mësimi 2.2 (Dispozitat Materiale të Konventës së Budapestit - Pjesa 1 - versioni Online)

|  |  |  |
| --- | --- | --- |
| Mësimi 2.2 Dispozitat Materiale të Konventës së Budapestit - Pjesa 1 | | Kohëzgjatja: 90 minuta |
| **Burimet e nevojshme:**   * PC/Laptop ngarkuar me versione softuerësh të pajtueshëm me materialet e përgatitura * Qasja në softuerin/platformën online të konferencave. * Qasja në internet. * Fletore për shënime dhe lapsa kimik * Kopje e Konventës së Budapestit | | |
| **Qëllimi i seancës:**  Qëllimi i kësaj seance është t'u sigurojë pjesëmarrësve një kuptim gjithëpërfshirës të elementeve të veprave penale kundër konfidencialitetit, integritetit dhe disponueshmërisë së sistemeve kompjuterike dhe të të dhënave, të krijuara në përputhje me Konventën e Budapestit. Seanca përfshin, në detaje, secilin element të nenit 2 (qasja e jashtëligjshme), nenit 3 (Përgjimi i jashtëligjshëm), nenit 4 (Ndërhyrja në të dhëna), nenit 5 (Ndërhyrja në sistem) dhe nenit 6 (keqpërdorimi i pajisjeve) të Konventës së Budapestit | | |
| **Objektivat:**  Deri në fund të kësaj seance pjesëmarrësit do të jenë në gjendje të:   * Kuptojnë termat themelorë të tillë si:  1. të dhëna kompjuterike 2. sistemet kompjuterike 3. të dhëna trafiku 4. ofrues i shërbimeve  * Identifikojnë elementet që përbëjnë vepër penale të:  1. qasjes së jashtëligjshme 2. përgjimit të jashtëligjshëm 3. ndërhyrjes në të dhëna 4. ndërhyrjes në sistem 5. keqpërdorimit të pajisjeve | | |
| **Udhëzimi për trajnerë**  Kjo seancë është përgatitur për t'u ofruar pjesëmarrësve një kuptim gjithëpërfshirës të përkufizimeve nën Kapitullin I të Konventës së Budapestit dhe dispozitat e ligjit material të përshkruara në Titullin 1 të Kapitullit II Seksioni 1 të Konventës së Budapestit (Veprat kundër konfidencialitetit, integritetit dhe disponueshmërisë së të dhënave dhe sistemeve kompjuterike). Kjo seancë është e ndarë në gjashtë pjesë, përveç një hyrjeje dhe përfundimit. Pjesa e parë përfshin përkufizimet e sistemit kompjuterik, të dhënave kompjuterike, të dhënave të trafikut dhe ofruesit të shërbimit. Pjesa e dytë përfshin veprën e qasjes së jashtëligjshme. Pjesa e tretë mbulon veprën e përgjimit të jashtëligjshëm. Pjesa e katërt përfshin veprën penale të ndërhyrjes në të dhëna. Pjesa e pestë përfshin veprën e ndërhyrjes në sistem. Pjesa e gjashtë mbulon veprën e keqpërdorimit të pajisjeve.  Para prezantimit të kësaj seance, rekomandohet që trajneri të rishikojë paragrafët 22 - 78 të këtij ligji [Raport shpjegues për Konventën për krimin kibernetik](https://rm.coe.int/16800cce5b). | | |
| **Përmbajtja e Mësimit** | | |
| **Numrat e slajdeve** | **Përmbajtja** | |
| 1 deri 4  Slajdet e detyrueshme | Slajdet e para janë hyrja në seancë dhe përfshijnë agjendën dhe objektivat e seancës. | |
| 5 deri 13  Slajdet e detyrueshme | Këto slajde shpjegojnë përkufizimet e termave nën Kapitullin I të Konventës së Budapestit, përkatësisht "sistemin kompjuterik", "të dhënat kompjuterike", "ofruesit e shërbimit" dhe "të dhënat e trafikut".  Secili slajd është ndarë në dy kolona. Kolona në anën e majtë përsërit tekstin e Konventës së Budapestit, ndërsa kolona në anën e djathtë ofron një shpjegim të përkufizimit.  Kjo pjesë përfundon me dy pyetje të anketës. | |
| 14 deri 26  Slajdet e detyrueshme | Këto slajde shpjegojnë veprën e qasjes së jashtëligjshme, siç parashihet në nenin 2 të Konventës së Budapestit.  Grupi i parë i slajdeve ofron një përmbledhje të elementeve kryesore të nenit 2 të Konventës së Budapestit. Ai gjithashtu ofron dy raste studimore të veprës penale të qasjes së jashtëligjshme në vende të ndryshme.  Slajdet tjera janë ndarë në dy kolona. Kolona në anën e majtë përsërit tekstin e nenit 2 të Konventës së Budapestit me një element të veçantë të theksuar, ndërsa kolona në anën e djathtë ofron një shpjegim të elementit të theksuar. Trajneri pritet të kalojë nëpër secilin element, për t'u ofruar pjesëmarrësve një kuptim gjithëpërfshirës të nenit 2 të Konventës së Budapestit.  Kjo pjesë përfundon me një pyetje të anketës. | |
| 27 deri 37  Slajdet e detyrueshme | Këto slajde shpjegojnë veprën e përgjimit të jashtëligjshëm, siç parashihet në nenin 3 të Konventës së Budapestit.  Grupi i parë i slajdeve ofron një përmbledhje të elementeve kryesore të nenit 3 të Konventës së Budapestit. Ai gjithashtu ofron dy raste studimore të veprës penale të përgjimit të jashtëligjshëm në vende të ndryshme.  Slajdet tjera janë ndarë në dy kolona. Kolona në anën e majtë përsërit tekstin e nenit 3 të Konventës së Budapestit me një element të veçantë të theksuar, ndërsa kolona në anën e djathtë ofron një shpjegim të elementit të theksuar. Trajneri pritet të kalojë nëpër secilin element, për t'u ofruar pjesëmarrësve një kuptim gjithëpërfshirës të nenit 3 të Konventës së Budapestit. | |
| 38 deri 49  Slajdet e detyrueshme | Këto slajde shpjegojnë veprën e ndërhyrjes në të dhëna, siç parashihet në nenin 4 të Konventës së Budapestit.  Grupi i parë i slajdeve ofron një përmbledhje të elementeve kryesore të nenit 4 të Konventës së Budapestit. Këto slajde gjithashtu ofrojnë një studim rasti të një burri Australian i cili u gjykua për gjoja kryerjen e veprës penale të ndërhyrjes në të dhëna. Slajdet gjithashtu kanë një foto të një kali trojan, që mund të përdoret nga trajneri për të shpjeguar se si trojanët mund të përdoren për të kryer veprën e ndërhyrjes në të dhëna.  Slajdet tjera janë ndarë në dy kolona. Kolona në anën e majtë përsërit tekstin e nenit 4 të Konventës së Budapestit me një element të veçantë të theksuar, ndërsa kolona në anën e djathtë ofron një shpjegim të elementit të theksuar. Trajneri pritet të kalojë nëpër secilin element, për t'u ofruar pjesëmarrësve një kuptim gjithëpërfshirës të nenit 4 të Konventës së Budapestit.  Kjo pjesë përfundon me një pyetje të anketës. | |
| 50 deri 60  Slajdet e detyrueshme | Këto slajde shpjegojnë veprën e ndërhyrjes në sistem, siç parashihet në nenin 5 të Konventës së Budapestit.  Grupi i parë i slajdeve ofron një përmbledhje të elementeve kryesore të nenit 5 të Konventës së Budapestit. Këto slajde përfshijnë disa imazhe që mund të përdoren për të fituar interesimin e pjesëmarrësve - të cilët kërkojnë të krahasojnë sistemet telekomunikuese me internetin, për të siguruar një kontekst mbi sulmet DDOS - një lloj ndërhyrjeje në sistem. Këto slajde përfshijnë gjithashtu një studim rasti të një burri të dënuar me gjashtë vjet burgim për kryerjen e ndërhyrjes në sistem.  Slajdet tjera janë ndarë në dy kolona. Kolona në anën e majtë përsërit tekstin e nenit 5 të Konventës së Budapestit me një element të veçantë të theksuar, ndërsa kolona në anën e djathtë ofron një shpjegim të elementit të theksuar. Trajneri pritet të kalojë nëpër secilin element, për t'u ofruar pjesëmarrësve një kuptim gjithëpërfshirës të nenit 5 të Konventës së Budapestit. | |
| 61 deri 76  Slajdet e detyrueshme | Këto slajde shpjegojnë veprën e keqpërdorimit të pajisjeve, siç parashihet në nenin 6 të Konventës së Budapestit.  Grupi i parë i slajdeve ofron një përmbledhje të elementeve kryesore të nenit 6 të Konventës së Budapestit. Këto slajde përfshijnë disa imazhe të pajisjeve të skimming që janë një manifestim i zakonshëm i veprës së keqpërdorimit të pajisjeve. Këto slajde gjithashtu ofrojnë dy raste studimore të veprës së keqpërdorimit të pajisjeve.  Slajdet tjera janë ndarë në dy kolona. Kolona në anën e majtë përsërit tekstin e nenit 6 të Konventës së Budapestit me një element të veçantë të theksuar, ndërsa kolona në anën e djathtë ofron një shpjegim të elementit të theksuar. Trajneri pritet të kalojë nëpër secilin element, për t'u ofruar pjesëmarrësve një kuptim gjithëpërfshirës të nenit 6 të Konventës së Budapestit.  Kjo pjesë përfundon me një pyetje të anketës. | |
| 77 deri 78  Slajdet e rëndësishme | Këto slajde e mbyllin seancën - duke përmbledhur përmbajtjen dhe duke u dhënë mundësi pjesëmarrësve të bëjnë pyetje për sqarim. | |
| **Ushtrime praktike**  Nuk ka ushtrime praktike të lidhura me këtë orë mësimore. | | |
| **Vlerësimi/Kontrolli i njohurive**  Asnjë kontroll ose vlerësim i njohurive nuk është kërkuar për këtë seancë. | | |